Nedostatak adenozin-deaminaze

**Nedostatak adenozin-deaminaze** (** Nedostatak ADA**) je metabolički poremećaj koji uzrokuje imunodeficijenciju. Uzrokovan je mutacijama u genu ADA. Čini oko 10–15% svih slučajeva autosomnih recesivni oblika teške kombinirane imunodeficijencije (SCID) među populacijama koje nisu inbredirane.

Nedostatak ADA može biti prisutan kod  novorođenčeta, djetinjstvu, adolescenciji ili odrasloj dobi. Starost pojave i težina povezane su sa nekih 29 poznatih genotipova povezanih sa poremećajem. Javlja se u manje od 1/100.000 živorođenih širom svijeta.

## Znakovi i simptomi 
Glavni simptomi nedostatka ADA su upala pluća, hronični proljev i rašireni kožni osip. Oboljela djeca također rastu mnogo sporije od zdrave djece, a neka imaju zaostatak u razvoju. Većini osoba s nedostatkom ADA dijagnosticiran je SCID u prvih šest mjeseci života. 
Zabilježena je povezanost sa nodoznim poliarteritisom.

## Genetika
.]]
Enzim adenozin-deaminaza kodiran je genom ADA na hromosomu 20.

## Patofiziologija 
Nedostatak ADA nastaje zbog nedostatka enzimA adenozin-deaminaza. Ovaj nedostatak rezultira akumulacijom dezoksiadenozina, što zauzvrat izaziva:
* nakupljanje dATP u svim ćelijama, što inhibira ribonukleotid-reduktazu i sprečava sintezu DNK, tako da ćelije ne mogu da se dijele. Budući da su T-ćelije i B-ćelije neke od mitotski najaktivnijih ćelija, vrlo su podložne ovom stanju.
* povećanje S-adenosilhomocisteina, jer je enzim adenozin-deaminaza važan u putu spašavanja purina; obje supstance su toksične za nezrele limfocite, koji na taj način ne sazrijevaju.
Budući da se T-ćelije podvrgavaju proliferaciji i razvoju u timusu, pogođene osobe obično imaju mali, nerazvijeni timus.  Kao rezultat, imunski sistem je ozbiljno ugrožen ili potpuno nedostaje.

## Dijagnoza 
Dijagnoza se zasniva na kliničkim karakteristikama, uz istovremeno smanjenje nivoa adenozin deaminaze u krvi u prilog dijagnozi.

## Liječenje 
Tretmani uključuju: 
* transplantacija koštane srži
* ADA enzim u nosaču PEG 

### Genetska terapija 
U septembru 1990. godine, dr. William French Anderson sproveo je prvu gensku terapiju protiv ove bolesti na četvorogodišnjoj djevojčici Ashanti DeSilva u *National Institutes of Health* , Bethesda, Maryland, SAD.

U aprilu 2016. godine Odbor za medicinske proizvode za ljudsku upotrebu Evropske agencije za lijekove odobrio je i preporučio za odobrenje matičnu ćeliju za gensku terapiju zvanu Strimvelis, za djecu sa ADA-SCID za koje nije dostupan odgovarajući davatelj koštane srži.

## Historija 
Nedostatak ADA otkrila je 1972. godine Eloise Giblett, profesorica na Univerzitetu u Washingtonu. ADA gen korišten je kao marker za transplantaciju koštane srži. Giblett je otkrio nedostatak ADA aktivnosti u imunokompromitovanom kandidatu za transplantaciju. Nakon otkrivanja drugog slučaja nedostatka ADA u imunokompromitovanog pacijenta, nedostatak ADA prepoznat je kao prvi poremećaj imunodeficijencije.

## Reference 
## Vanjski linkovi 
* Adenosine deaminase deficiency - Genetics Home Reference

Kategorija:Autosomno recesivni poremećaji
Kategorija:Rijetke bolesti
Kategorija:Urođene greške metabolizma purin-pirimidina
Kategorija:Kombinirane imunodeficijencije T i B-ćelija
Kategorija:Genetički poremećaji
Kategorija:Sindromi